《秉炬游麻仙玉华洞》
宋代·程公许

云峰环翠幄，洞户必琼台。
胜处难名状，飞仙此往来。
近应通玉局，远或接蓬莱。
安得一伸臂，乘风遍九垓。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。